**ანგარიში**

*გაწეული მუშაობის შესახებ 2017 წლის ნოემბრიდან დღემდე*

*სარგვეშის თემი (სარგვეში, მიროწმინდა, საბე, ხორითი)*

საანგარიშო პერიოდის განმავლობაში ვესწრებოდი 22 ბიუროს და 17 საკრებულოს სხდომას. მივიღე მონაწილეობა სხვადასხვა საკითხების გადაწყვეტაში.

ჩართული ვარ განათლების, კულტურის, ახალგაზრდულ საქმეთა და საფინანსო-საბიუჯეტო კომისიებში. ყველა კომისიის მუშაობაში მივიღე მონაწილეობა.

აღნიშნულ პერიოდში ამომრჩეველთან მაშტაბური შეხვედრა შედგა ორჯერ. ცალკ-ცალკე ყველა სოფელში, ხოლო ინდივიდუალურად დღემდე ვახორციელებ შეხვდრებს ოჯახებში. ვღებულობ ინფორმაციებს მოსახლეობისგან პრობლემების შესახებ, ვმუშაობ მათი გადაჭრის გზებზე. ვეხმარები შესაძლებლობის ფარგლებში. განვუმარტავ ამა თუ იმ საკითხის განხორციელების სირთულეზე (გზა, სოციალური, ერთჯერადი დახმარება და სხვა) და საკითხის გადაჭრის პერსპექტივებზე.

ჩემი საანგარიშო პერიოდის განმავლობაში განვახორციელე სხვადასხვა აქტივობები, რომელიც მიმართული იყო მოსახლეობის დასახმარებლად და სახელისუფლებო გუნდის გვერდში დგომის გამოსახატავად.

კერძოდ:

1. სარგვეშის თემში არსებული ამბულატორია, რომელიც განიცდიდა სამედიცინო ხელსაწყოებისა თუ მედიკამენტების მწვავე დეფიციტს, აღვჭურვე სრულად. დღეისათვის ამბულატორია გამართულად ფუნქციონირებს.
2. აღნიშნულ ამბულატორიაში ჩამოვიყვანე ექიმ-გინეკოლოგთა ჯგუფი. მომსახურება განხორციელდა რაიონის მასშტაბით. შემოწმდა 200- მდე ქალბატონი. აღმოჩნდა სამი მძიმე შმთხვევა, რომელთა გადაჭრაში ბოლომდე მივიღე მონაწილეობა. (გადაგზავნა თბილისში, ოპერაციის ჩატარება და სხვა)
3. აღვადგინე სოფელ სარგვეშის წისქვილი ტექნიკურად და ვიზუალურად.
4. ახალი წლების პერიოდში ვესტუმრე 30 მოხუცებულთა ოჯახს. მოვისმინე პრობლემები, გადავეცი საჩუქრები, ჩავერთე დახმარების კუთხით.
5. სარგვეშის თემში ავამოქმედე ,,მოხუცთა შინმოვლის“ პროგრამა, რომელმაც დიდი მოწონება დაიმსახურა. (მოხუცის და მისი სახლ-კარის სანიტარულ ჰიგიენური კუთხით დახმარების გაწევა). აღნიშნული საქმიანობა კვლავ გაგრძელდება.
6. შევავსე სოფელ საბის საბიბლიოთეკო ფონდი დაახლოებით 150 მხატვრული თუ შემეცნებითი ლიტერატურით.
7. დღემდე ჩართული ვარ ჯეოსელის მობილური კავშირის გამართვის საქმეში. (სოფელ საბეში დაჭერა არის ცუდი). ჩამოვიყვანე სპეციალისტთა ჯგუფი. ჯერ ჯერობით შედეგი არ დამდგარა.
8. დიდთოვლობის დროს საჭირო შიქნა ოთხივე სოფლის მამაკაცთა მობილიზაცია. მერის წარმომადგენელთან ერთად დიდი დახმარება გაეწია, როგორც ,,ენერგო პროს“ კუთხით, ასევე გაიწმინდა გზები.
9. სოფელ სარგვეშში შეკეთდა წყლის სისტემა. შევიძინე რეზერვუარი, მილები.
10. რამდენიმე მოხუცს დავეხმარე საკვები პროდუქტებით.
11. სოფელ სარგვეშის საჯარო სკოლის მოსწავლეებმა უკვე სამჯერ მიიღეს საჩუქრად სამოსი, სასწავლო ნივთები, ჩანთები, ხოლო სასწავლო წლის დასაწყისში პედაგოგებმა მუშაობისათვის საჭირო საკანცელარიო ნივთები.
12. სარგვეშის საჯარო სკოლას გადაეცა 30 ბაინდერი, 20 კგ. ცარცი, სახელმწიფო დროშა.
13. თემის რამდენიმე მაცხოვრებელს გავუწიე დახმარება სამედიცინო კუთხით, მიიღეს კვალიფიციური კონსულტაციები თბილისში , ჩაუტარდათ ოპერაციები.
14. რამდენჯერმე გავაკეთე ორგანიზება და (ტრანსპორტი, ბილეთები) თემის მაცხოვრებლები, ასევე სკოლის მოსწავლეები წავიყვანე ხარაგაულში კულტურულ ღონისძიებებზე, თეატრში, კონცერტებზე, თოჯინების თეატრში.
15. სოფელ სარგვეშში დავადგმევინე საყოფაცხოვრებო ნარჩენების ურნები.
16. მერის წარმომადგენელთან ერთად შეკეთდა ოთხივე სოფელში გზების დაზიანებული ადგილები.
17. სოფლის ცენტრში რამდენჯერმე მოეწყო დიდი შაბათობა.
18. სოფელ სარგვეშის საჯაროს კოლის ბაზაზე გაიხსნა ,,სკოლამდელი მზაობის ჯგუფი“. ავიღე ვალდებულება და სრულად მოვაწყვე ინფრასტრუქტურა სკოლამდელი აღზრდის შერეული კგუფის ფუნქციონირებისათვის. დღეისათვის ფუნქციონირებს 15 ბავშვიანი ჯგუფი საძილე ოთახით, კვების ბლოკით, სრული მომსახურებით მინი ეზოთი და საჭირო ატრიბუტიკით. გარდა საბავშვო ბაღის ბავშვებისა ასევე იკვებებიან სკოლის მოსწავლეები და მასწავლებელები.
19. სკოლის ეზოში აიგო საშეშე ნაგებობა. გაიმართა წყლის და საკანალიზაციო სისტემები.

ვთანამშრომლობ სარგვეშის საჯარო სკოლასთან, პედაგოგებთან, რათა ამაღლდეს სწავლის ხარისხი, ბავშვებმა მიიღონ შესაბამისი განათლება.

ყველა ზემოთ აღნიშნული აქტივობა განხორციელდა საკუთარი სახსრებით.

გარდა სარგვეშის თემის მოსახლეობისა მაკითხავენ ხარაგაულის სხვადასხვა სოფლის მაცხოვრებლები. 18 მოქალაქეს აღმოვუჩინე დახმარება.

მივაღწიე შედეგს, რათა ხარაგაულის რკინიგზის სადგურში გაჩერებულიყო ჩქაროსნული მატარებელის 2 შემადგენლობა ორივე მიმართულებით.

განვახორციელე შეწირულობები ხარაგაულის მუზეუმისათვის.

ხარაგაულის სპორტ-სკოლას გადავეცი 150 სპორტული კომპლექტი და 150 მაისური. სოფელ ვერტყვიჭალის საჯარო სკოლას ვაჩუქე პიანინო .

სოფელ ნადაბურის საბავშვო ბაღს გენერატორი.

ხალხური შემოქმედების სახლს აკორდეონი.

გეგმები ბევრია და ვეცდები წარმატებით განვახორციელო.

მოსახლეობის მხრიდან გამოთქმულ ძირითად პრობლემებს წარმოადგენს :

1. ხე-ტყის საკითხი;
2. ცენტრალური (ღორეშა-ბაზალეთი) გზის რეაბილიტაციის გაგრძელება;
3. ერთჯერადი დახმარების გაცემა;
4. სოციალურის დანიშვნის საკითხის მოგვარება.

აღნიშნული საკითხები რაიონის ყველა თემისათვისაა პრობლემა.

ჩემი, როგორც სახელისუფლებო გუნდის წევრის ურთიერთობა ამომრჩეველთან, სხვადასხვა აქტივობების განხორციელება, ადამიანებთან კონტაქტი და დახმარების აღმოჩენა, საუბრები მოქალაქეობრივი მიდგომების გასაღრმავებლად მიმართულია სახელისუფლებო გუნდის გვერდში დგომის გამოსახატავად და მოსახლეობის კეთილგანწყობის შესაქმნელად ხელისუფლების მიმართ. ასევე სოფლად არსებულ მძიმე სოციალურ-ეკონომიკური მდგომარეობის შესამსუბუქებლად.

მორიგი შეხვედრა მოსახლეობასთან შედგება 13 ოქტომბერს.

რუსუსდან გიორგაძე

2018წ. 01 ოქტომბერი